આપણા જીવનમાં કંઈ પણ સોએ સો ટકા પરફેક્ટ નથી હોતું. કોઈ વિચાર પણ પરફેક્ટ નથી હોતા, પણ જે વળગી રહે છે તેઓ જરૂર સફળ થાય છે. બિરલા ઇન્સ્ટિટ્યૂટ ઓફ ટેક્નોલોજી એન્ડ સાયન્સ(બિટ્સ)માં ટેક્નિકલ શિક્ષણ મેળવેલ શ્રીહર્ષ મેજેટી અને નંદન રેડ્ડી માટે કોર્પોરેટ વર્લ્ડમાં શ્રેષ્ઠ કારકિર્દીની સંભાવનાઓ હતી, પણ તેમને સેવક નહીં, સ્વામી બનવાની ઇચ્છા હતી. તેથી તેમણે વર્ષ 2013માં એક લોજિસ્ટિક કંપનીની સ્થાપના કરી. નાની અને મધ્યમ આકારની કંપનીઓને બ્લૂ ડાર્ટ અને ફેડ એક્સને એક વર્ષ સુધી કુરિયર સેવા ઉપલબ્ધ કરાવ્યા પછી તેમને લાગ્યું કે બિઝનેસ તો યોગ્ય પસંદ કર્યો છે, પણ સેક્ટર ખોટું પસંદ કરી લીધું છે.